钦定古今图书集成/理学汇编/学行典/第191卷 > 陈杲
## 钦定古今图书集成/理学汇编/学行典/第191卷 > 陈杲

按《台州府志》：“陈杲，字孔英，德永子。至正壬辰，德永载
书史，避难山谷中，适江上遇盗，被执溺于水。杲力出
之，盗以刃加永颈，索金帛，杲抱持泣曰：‘我父老儒，贫
无他资，愿以身代死’。”盗杀之。其弟多逊复肉袒趋至，
请代其兄。身被数创，死而复苏，永乃得免。知州赵宜
浩上其事，一死一生，爱亲敬兄，盖同道云。